*Հավելված*

*Հաշվեքննիչ պալատի 2020 թվականի*

*հուլիսի 30-ի թիվ 121-Ա որոշման*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ՀԱՇՎԵՔՆՆԻՉ ՊԱԼԱՏ**



**ԸՆԹԱՑԻԿ ԵԶՐԱԿԱՑՈՒԹՅՈՒՆ**

**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆ ԳԻՏՈՒԹՅԱՆ ՊԵՏԱԿԱՆ ԿՈՄԻՏԵԻ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԵՐԵՔ ԱՄԻՍՆԵՐԻ ԿԱՏԱՐՄԱՆ ՀԱՇՎԵՔՆՆՈՒԹՅԱՆ ՎԵՐԱԲԵՐՅԱԼ**

2020

**ՆԵՐԱԾԱԿԱՆ ՄԱՍ**

|  |  |
| --- | --- |
| **Հաշվեքննության հիմքը** | ՀՀ հաշվեքննիչ պալատի 2020 թվականի հունիսի 30-ի թիվ 104-Ա որոշում։ |
| **Հաշվեքննության օբյեկտը** | ՀՀ կրթության, գիտության, մշակույթի և սպորտի նախարարության Գիտության պետական կոմիտե։ |
| **Հաշվեքննության առարկան** | Հայաստանի Հանրապետության կրթության, գիտության, մշակույթի և սպորտի նախարարության Գիտության պետական կոմիտեի 2020 թվականի պետական բյուջեի երեք ամիսների մուտքերի ձևավորման և ելքերի իրականացման կանոնակարգված գործունեություն: |
| **Հաշվեքննության չափանիշները** | ՀՀ Բյուջետային համակարգի մասին ՀՀ օրենք, Հաշվապահական հաշվառման մասին ՀՀ օրենք, Գնումների մասին ՀՀ օրենք, ՀՀ Հանրային հատվածի հաշվապահական հաշվառման մասին ՀՀ օրենք, Գնումների մասին ՀՀ օրենք, «Կրթության մասին» ՀՀ օրենք, «ՀՀ ֆինանսների և էկոնոմիկայի նախարարի 09.01.2007թ. թիվ 5-Ն Բյուջետային հանրային հատվածի հաշվապահական հաշվառման դասակարգումները և դրանց կիրառման ցուցումները հաստատելու մասին հրաման, ՀՀ ֆինանսների նախարարի 13․03․2019թ․ թիվ 254-Ն հրաման և այլն |
| **Հաշվեքննությունն**  **ընդգրկող ժամանակաշրջանը** | 2020 թվականի հունվարի 1–ից մինչև 2020 թվականի մարտի 31–ը։ |
| **Հաշվեքննության կատարման ժամկետը** | 2020 թվականի հունիսի 8-ից մինչև 2020 թվականի հուլիսի 31-ը ներառյալ: |
|  |  |
| **Հաշվեքննության մեթոդաբանությունը** | Հաշվեքննությունն իրականացվել է «Հաշվեքննիչ պալատի մա­սին» ՀՀ օրենքի, Հաշվեքննիչ պալատի ֆինանսական և համա­պա­տասխանության հաշվեքննության մեթոդաբանությունների, «Պետական բյուջեի երեք, վեց, ինն և տարեկան կատարման հաշվեքննութայն ուղեցույց»-ի համաձայն։  Իրականացվել է ֆինանսական և համապատասխանութ­յան հաշ­վեքննություն, որի ընթացքում կիրառվել են հարցում, վերլուծական ընթացա­կարգ, վերահաշվարկ և վերակատարում ընթացակարգերը։ |
| **Հաշվեքննությունն իրականացրած կառուցվածքային**  **ստորաբաժանում** | Հաշվեքննությունն իրականացվել է ՀՀ հաշվեքննիչ պալատի չորրորդ վարչության կողմից, որի աշխատանքները համակար­գում է ՀՀ հաշվեքննիչ պալատի անդամ Աբրամ Բախչագուլյանը։ |

1. **ԸՆԴՀԱՆՈՒՐ ՄԱՍ**

Հայաստանի Հանրապետության կրթության, գիտության, մշակույթի և սպորտի նախարարության Գիտության կոմիտեի (Այսուհետ՝ ԿՈՄԻՏԵ) «Գիտական ենթակառուցվածքի պահպանում և զարգացում» ծրագրի շրջանակներում 2020 թվականի առաջին եռամսյակի պլանը կազմել է 2,068,300․0 հազ․ դրամ, որը ՀՀ կառավարության 26.12.2019թ. թիվ 1919-Ն որոշմամբ ճշգրտման չի ենթարկվել։ Առաջին եռամսյակի ֆինանսավորումը կազմում է 1,300,536․0 հազ․ դրամ է, որը կազմում է եռամսյակային պլանի 63 տոկոսը։ Ֆինանսավորման ցածր տոկոսը պայմանավորված է այն հանգամանքով, որ Կոմիտեի ֆինանսավորումը հատկացվել է հիմք ընդունելով կազմակերպությունների կողմից ներկայացված հայտերը, որոնց թիվը նախատեսվածի համեմատ զգալի պակաս է եղել։ Վերջինս պայմանավորված է հանրապետությունում արտակարգ իրավիճակի հետ կապված՝ գիտական կազմակերպությունների կողմից ներկայացված հայտերի քանակով։

Էականության ընդհանուր շեմի հաշվարկման համար կիրառելի հիմք է ընտրվել 2,165,691,2 հազ. դրամը, կիրառելի տոկոսադրույք է սահմանվել 3%-ը, էականության ընդհանուր շեմի հաշվարկված գումարը կազմել է 64,971,0 հազ. դրամ: Էականության հատուկ շեմը հաշվարկվել է էականության ընդհանուր շեմի 75%-ը, որը կազմել է 48,728.0 հազ. դրամ: Խեղաթյուրումների նվազագույն շեմը հաշվարկվել է էականության ընդհանուր շեմի 3%‑ը, որը կազմել է՝ 1,949.0 հազ. դրամ:

Ընտրվել է թվով 1 էական նշանակալի հաշիվ (1162-11002) *«*Գիտական ենթակառուցվածքի արդիականացում*»* ((463700) **«**Ընթացիկ դրամաշնորհներ պետական և համայնքային ոչ առևտրային կազմակերպություններին» (462100) **«**Ընթացիկ դրամաշնորհներ միջազգային կազմակերպություններին» և (463900) **«**Այլ ընթացիկ դրամաշնորհներ» հոդվածներով), որոնց մասով 2020 թ․-ի առաջին եռամսյակի համար պլանով և ճշտված պլանով նախատեսվել է՝ նախատեսվել է 2,031,144,6 հազ. դրամ, ֆինանսավորումը՝ 1,268,104,7 հազ. դրամ, դրամարկղային ծախսը՝ 1,253,614.1 հազ. դրամ, իսկ փաստացի ծախսը՝ 1.472.721,6 հազ. դրամ (տես՝ Հավելված 1):

**II. ՀԱՅՏՆԱԲԵՐՎԱԾ ԱՆՀԱՄԱՊԱՏԱՍԽԱՆՈՒԹՅՈՒՆՆԵՐ**

1. **ԿՈՄԻՏԵ-ի գիտական ամսագրերի և մենագրությունների հրատարակման վերաբերյալ**

Հաշվեքննությամբ պարզվել է, որ ԿՈՄԻՏԵՆ չի օգտագործել գիտական ամսագրերի և մենագրությունների հրատարակման համար նախատեսված 9 497,4 հազար դրամը՝ պայմանավորված համաճարակով: Տրամադրված ընդհանուր միջոցներից 274.3 մլն դրամն ուղղվել է գիտական և գիտատեխնիկական պայմանագրային (թեմատիկ) հետազոտություններին՝ կազմելով ծրագրված ցուցանիշի 59.6%-ը, 159.6 մլն դրամ (նախատեսվածի 73.5% ը)՝ ազգային արժեք ներկայացնող գիտական օբյեկտների պահպանության, 119.4 մլն դրամ (նախատեսվածի 84%-ը)՝ բարձր էներգիաների ֆիզիկայի բնագավառի ենթակառուցվածքների արդիականացման, 124.5 մլն դրամ (նախատեսվածի 73.9%-ը)՝ գիտաշխատողներին գիտական աստիճանների համար տրվող հավելավճարների և 43.5 մլն դրամ (նախատեսվածի 78.3%-ը)՝ արագացուցչային տեխնոլոգիաների զարգացման միջոցառումներին: Ծրագրում ընդգրկված միջոցառումներից չորսի գծով նախատեսված 89 մլն դրամն օգտագործվել է ամբողջությամբ:

**ԿՈՄԻՏԵՆ չի օգտագործվել գիտական ամսագրերի և մենագրությունների հրատարակման համար նախատեսված շուրջ 9,5 մլն դրամը՝ պայմանավորված համավարակով։**

***Հաշվեքննության օբյեկտի արձագանք*** 2020 թվականի առաջին եռամսյակի բյուջեն կազմում է 18 969,4 (տասնութ միլիոն ինը հարյուր վաթսունինը հազար չորս հարյուր դրամ) հազար դրամ, որից չի օգտագործվել նախատեսվածի կեսը` ընդամենը 9 497,4 (ինը միլիոն չորս հարյուր ինսունյոթ հազար չորս հարյուր դրամ) հազար դրամը: Այս միջոցառման գծով իրականացվող թերի ֆինանսավորման մասով պետք է նշել, որ ինչպես այս, այնպես էլ ՀՀ ԳԱԱ կողմից իրականացվող բոլոր այլ միջոցառումների դեպքում ֆինանսավորումն իրականացվում է ուղղակի ՀՀ ԳԱԱ և իր ենթակա կազմակերպությունների կողմից գանձապետական համակարգի միջոցով, և ԿՈՄԻՏԵՆ ֆինանսավորման գործում որևէ դերակատարում չունի:

***Հաշվեքննիչ պալատի մեկնաբանություն*** Հաշվեքննության օբյեկտի առարկությունը չի ընդունվում, քանի որ ֆինանսավորումը իրականացվում է պայմանագրերի հիման վրա, որի պատասխանատու կողմը հանդիսանում է Կոմիտեն։ Իսկ թերակատարումը բացառելու նպատակով Կոմիտեն պետք է վաղաժամ` նախքան պայմանագրերի կնքումը իրականացված պլանավորման աշխատանքներում, կամ կնքվող պայմանագրերի առաջին եռամսյակի կատարման գործընթացում ձեռնարկեր այնպիսի քայլեր, որոնք կբացառեին թերակատարումները։ Ինչ վերաբերվում է ֆինանսավորման նկատմամբ ԿՈՄԻՏԵ-ի դերակատարությանը, ապա Կոմիտեի դերակատարոււմը կայանում է նրանում, որ որպես պայմանագրային կողմ պարտավոր է հետևել պայմանագրի կատարման ընթացքին և դրա համապատասխանությանը նախատեսված ժամանակացույցին, որից շեղումներն էլ հենց հիմք են հանդիսացել թերակատարման համար։

**2․ ԿՈՄԻՏԵԻ անտենային էտալոնների պահպանման և զարգացման վերաբերյալ**

Հաշվեքննությամբ պարզվել է, որ ԿՈՄԻՏԵ-ի կողմից չի օգտագործվել անտենային էտալոնների պահպանման և զարգացման համար նախատեսված 9 մլն դրամը, որը պայմանավորված է «Ստանդարտների ազգային ինստիտուտ» և «Չափագիտության ազգային ինստիտուտ» փակ բաժնետիրական ընկերությունների միաձուլման արդյունքում ստեղծված «Ստանդարտացման և չափագիտության մարմին» փակ բաժնետիրական ընկերության պայմանագրի կնքման գործընթացով, որի արդյունքում վճարումն իրականացվել է 2-րդ եռամսյակում:

**ԿՈՄԻՏԵԻ անտենային էտալոնների պահպանման և զարգացման համար նախատեսված 9 մլն դրամի վճարումն իրականացվել է երկրորդ եռամսյակում:**

### **Հաշվեքննության օբյեկտի արձագանք** *Անտենային էտալոնների պահպանման և զարգացման համար նախատեսված 9 մլն դրամին վերաբերյալ հայտնում եմ, որ այդ տողով նշված ֆինանսավորումը ԿՈՄԻՏԵն* *չի իրականացնում, քանի որ համաձայն ՀՀ կառավարության 2019 թվականի դեկտեմբերի 26-ի 1919-Ն որոշման N 4 հավելվածի 1162 ծրագրի՝ 11010 միջոցառմամբ նախատեսված այդ միջոցները տնօրինվում են ըստ իրենց գերատեսչական պատկանելության, տվյալ դեպքում` ՀՀ էկոնոմիկայի նախարարության կողմից:*

**Հաշվեքննիչ պալատի մեկնաբանություն** Հաշվեքննության օբյեկտի առարկությունը մասամբ ընդունելի է, քանի որ թեև ֆինանսավորման գերատեսչական պատասխանատուն ՀՀ Էկոնոմիկայի նախարարությունն է, սակայն վերջինիս կանոնադրական գործունեությունը չի առնչվում գիտական հետազոտությունների և գիտական ենթակառուցվածքների զարգացման և պահպանման հետ, ինչը առնվազն հետագա քննարկումների հարց պետք է դառնա, իսկ Հաշվեքննիչ պալատի դիտարկման համար հիմք է հանդիսացել ՀՀ Ֆինանսների նախարարության պաշտոնական կայքում հրապարակված ՀՀ Պետական բյուջեի առաջին եռամսյակի կատարման վերլուծությունը՝ / <http://www.minfin.am/website/images/files/_2020_I%20.doc>, էջ 86/ որտեղ նշված ծրագրի թերակատարումը նշված է ընդհանուր ծրագրի մեջ առանց պատասխանատու գերատեսչություն մատնանշելու։

1. **ԿՈՄԻՏԵ-ի ծախսերի ընդհանուր ծավալի վերաբերյալ**

Հաշվեքննությամբ պարզվել է, որ ԿՈՄԻՏԵՆ նախորդ տարվա նույն ժամանակահատվածի համեմատ ծրագրի ծախսերը նվազել են 10.1%-ով, ինչը հիմնականում պայմանավորված է գիտական ենթակառուցվածքի արդիականացման և ազգային արժեք ներկայացնող գիտական օբյեկտների պահպանության գծով ծախսերի նվազմամբ:

**ԿՈՄԻՏԵ-ի նախորդ տարվա նույն ժամանակահատվածի համեմատ ծրագրի ծախսերը նվազել են 10.1%-ով։**

### 

### **Հաշվեքննության օբյեկտի արձագանք** *Նախորդ տարվա համեմատությամբ արձանագրված ծախսերի ընդհանուր ծավալի շուրջ 10 տոկոսով նվազումը պայմանավորված է 2020 թվականին, հատկապես՝ մարտ ամսվա ընթացքում ստեղծված համավարակային իրավիճակի և հայտարարված արտակարգ դրության հետ, որի արդյունքում էականորեն սահմանափակվել է մարդկանց տեղաշարժը, և հնարավոր բոլոր դեպքերում աշխատանքներն իրականացվել են հեռավար կարգով, ինչն էլ իր հերթին նպաստել է որոշ ենթածրագրերի գծով աշխատանքների ոչ լրիվ ծավալով կատարմանը:*

### **Հաշվեքննիչ պալատի մեկնաբանություն** Հաշվեքննության օբյեկտի բացատրությունը վերաբերում է 2020թ. մարտի 17-ից արտակարգ դրության ռեժիմով պայմանավորված սահմանափակումներին, ինչը կազմում է 1-ին եռամսյակի ժամանակահատվածի վերջին 1/6 մասը։

**4․ ԿՈՄԻՏԵ-ի դեբիտորական և կրեդիտորական պարտքերի վերաբերյալ**

Համաձայն ՀՀ ֆինանսների նախարարության գանձապետական համակարգի տվյալների, ԿՈՄԻՏԵԻ դեբիտորական պարտքերը տարեսկզբին կազմել են 850,819.2 հազար դրամ, որն ամբողջապես գոյացել է նախորդ տարվա բյուջեից։ Առաջին եռամսյակի ավարտին ԿՈՄԻՏԵԻ ընդհանուր դեբիտորական պարտքերը կազմել են 591,397.6 հազար դրամ։ Դեբիտորական պարտքերը հիմնականում ձևավորվել են «Ընթացիկ դրամաշնորհներ պետական և համայնքային ոչ առևտրային կազմակերպություններին» և «Այլ ընթացիկ դրամաշնորհներ» հոդվածներով, որը պայմանավորված է նախորդ տարի հաստատված, սակայն դեռևս ավարտին չհասած դրամաշնորհային պայմանագրերով, ինչը առաջին եռամսյակի ընթացքում նվազել է 259,421.58 հազ․ դրամով։ Կրեդիտորական պարտքեր տարեսկզբի դրությամբ ԿՈՄԻՏԵն չի ունեցել, իսկ 2020 թ․ առաջին եռամսյակի ավարտին՝ 31,03,2020թ․ դրությամբ կազմել է 133,958.1 հազար դրամ։ 2020թ․ առաջին եռամսյակի արդյունքներով կրեդիտորական պարտքեր ձևավորվել են հիմնականում «Ընթացիկ դրամաշնորհներ պետական և համայնքային ոչ առևտրային կազմակերպություններին» և «Այլ ընթացիկ դրամաշնորհներ» հոդվածներով ձևավորված այն դրամաշնորհային պայմանագրերից, որոնց մասով ներկայացվել է առաջին եռամսյակի կատարողականները, սակայն փաստացի վճարումը դեռևս չի կատարվել։ (տես՝ Հավելված 2)։

**ԿՈՄԻՏԵԻ դեբիտորական և կրեդիտորական պարտքերը պայմանավորված են նախորդ տարի հաստատված, սակայն դեռևս ավարտին չհասած դրամաշնորհային պայմանագրերով։**

### **Հաշվեքննության օբյեկտի արձագանք** Դեբիտորական և կրեդիտորական պարտքերիխ գծով ԿՈՄԻՏԵԻ կողմից իրականացվող ֆինանսավորման արդյունքում կազմակերպությունները, որպես ինքնուրույն տնտեսվարողներ սուբյեկտներ, իրենք են կատարում իրենց դրամարկղային և փաստացի ծախսերը, ինչի արդյունքում էլ գոյանում են դեբիտորական կամ կրեդիտորական պարտավորություններ, որոնք էլ արտացոլվում են ԿՈՄԻՏԵԻ ներկայացվող եռամսյակային և տարեկան հաշվետություններում: ԿՈՄԻՏԵՆ իր հերթին, ամփոփելով դեբիտորական և կրեդւտորական պարտքերի տվյալները՝ ներկայացնում է ֆինանսների նախարարություն, արդյունքում՝ ԿՈՄԻՏԵՆ եռամսյակային կտրվածքով չի կարող իրականացնել կազմակերպությունների կողմից առաջացրած դեբիտորական և կրեդիտորական պարտքերի վերահսկում:

### **Հաշվեքննիչ պալատի մեկնաբանություն** Հաշվեքննության օբյեկտի առարկությունը չի ընդունվում, քանի որ հաշվեքննության մեջ ներկայացվել է Կոմիտեի ունեցած դեբիտորական և կրեդիտորական պարտքերը, և դրանք որևէ կապ չունեն կազմակերպությունների պարտքերի հետ։

**5․ ԿՈՄԻՏԵ-ի կողմից կնքված դրամաշնորհային պայմանագրերի վերաբերյալ**

2020թ․ առաջին եռամսյակի արդյունքներով «Գիտական-գործնական ենթակառուցվածքների պահպանում և զարգացում» ծրագրի շրջանակներում կնքվել են դրամաշնորհային 30 պայմանագրեր, որոնց ընդհանուր արժեքը կազմել է 1,111,364,221.0 հազար դրամ։ Կնքված պայմանագրերի համաձայն առաջին եռամսյակի համար նախատեսված գումարը կազմել է 217,584,221.00 հազար դրամ, իսկ դրամաշնորհային պայմանագրերի փաստացի կատարողականի հիման վրա վճարված գումարը կազմել է 203,063,453.0 հազար դրամ, կամ կատարողականը կազմել է 93 տոկոս։ Թերակատարումը պայմանավորված է եղել մի շարք պայմանագրերի առաջին եռամսյակի ցածր կատարողականով։ Մասնավորապես 02,03,2020թ-ին «Խ. Աբովյանի անվան հայկական պետական մանկավարժական համալսարան» հիմնադրամի հետ կնքված պայմանագրի մասով կատարողականը կազմել է 48,3 տոկոս, 30,01,2020թ․ «ՀՀ պետական կառավարման ակադեմիա» ՊՈԱԿ-ի հետ կնքված պայմանագրի կատարողականը կազմել է 38,6 տոկոս և այլն (Հավելված 3)։ Վերոնշյալ թերակատարումները պայմանավորված են այն հանգամանով, որ կոմիտեն կազմակերպությանը ֆինանսավորում է վերջինիս կողմից ներկայացրած հայտի հիման վրա, հետևաբար թերի ֆինանսավորումը պայմանավորված է 2020թ․ առաջին եռամսյակի համար կազմակերպության կողմից ներկայացրած հայտի չափաքանակով։

**ԿՈՄԻՏԵԻ կողմից կնքված դրամաշնորհային պայմանագրերի թերակատարումը պայմանավորված է մի շարք պայմանագրերի առաջին եռամսյակի ցածր կատարողականով**

**6․ ԿՈՄԻՏԵ-ի գնումների գործընթացի վերաբերյալ**

ԿՈՄԻՏԵԻ կարիքների համար 2020թ․ առաջին եռամսյակի ընթացքում մրցութային ընթացակարգեր չեն կազմակերպվել, իսկ հաշվետու տարվա առաջին եռամսյակում կնքվել է 11 պայմանագիր՝ 4,408,1 հազ. դրամ ընդհանուր արժեքով։ ԿՈՄԻՏԵի կողմից չի պահպանվել ՀՀ կառավարության 2017թ. ապրիլի 13-ի թիվ 390-Ն որոշման հավելված 3-ի 4-րդ և 9-րդ կետերի պահանջները, համաձայն որի մինչև յուրաքանչյուր տարվա փետրվարի 1-ը պատվիրատուի ղեկավարը հաստատում է գնումների պլանը և երկու աշխատանքային օրվա ընթացքում սահմանված կարգով հրապարակում է *«*www.gnumner.am*»* հասցեով ինտերնետային կայքում, սակայն պատվիրատուի ղեկավարի կողմից 2020թ. գնումների պլանը սահմանված ժամկետներում չի հաստատվել, իսկ տեղեկագրում հրապարակվել է չհաստատված փաստաթուղթ: Նույն խնդիրն է արձանագրվել նաև հետագայում հրապարակված գնումների պլանում կատարված փոփոխություններում։

**ԿՈՄԻՏԵԻ գնումների գործընթացում մրցութային ընթացակարգեր չեն կազմակերպվել, պայմանագրերի հանձնման-ընդունման գործառույթը չի կազմակերպվել էլեկտրոնային համակարգի միջոցով, և էլեկտրոնային գնումների համակարգում բացակայել են պատասխանատու ստորաբաժանման կողմից էլեկտրոնային ստորագրությամբ հաստատված եզրակացությունները և հանձնման-ընդունման արձանագրությունները։**

Հաշվեքննությամբ արձանագրվել է, որ 2020թ. առաջին եռամսյակում բոլոր պայմանագրերի հանձնման-ընդունման գործընթացները չեն կազմակերպվել էլեկտրոնային համակարգի միջոցով, և էլեկտրոնային գնումների համակարգում բացակայել են պատասխանատու ստորաբաժանման կողմից էլեկտրոնային ստորագրությամբ հաստատված եզրակացությունները և հանձնման-ընդունման արձանագրությունները, իսկ նախարարությունը չի պահպանել ՀՀ կառավարության 04.05.2017թ. «Գնումների գործընթացի կազմակերպման կարգը հաստատելու և ՀՀ կառավարության 2011 թվականի փետրվարի 10-ի թիվ 168-Ն որոշման ուժը կորցրած ճանաչելու մասին» թիվ 526-Ն որոշման 110-րդ կետի պահանջները՝ էլեկտրոնային եղանակով իրականացվող գնումների դեպքում պայմանագրի կատարման արդյունքի ընդունման հետ կապված սույն բաժնով սահմանված գործողություններն իրականացվում են էլեկտրոնային գնումների համակարգի միջոցով։

**Հաշվեքննության օբյեկտի արձագանք** *Գնումների գործընթացի վերաբերյալ հայտնում ենք, որ ԿՈՄԻՏԵԻ կողմից 2020 թվականի առաջին եռամսյակի ընթացքում կնքվել է 21 պայմանագիր 6,730,6 (վեց միլիոն յոթ հարյուր երեսուն հազար վեց հարյուր դրամ) հազար դրամ ընդհանուր ծավալով (արձանագրությամբ նշվել էր 11 պայմանագիր 4 408 118,0 (չորս միլիարդ չորս հարյուր ութ միլիոն հարյուր տասնութ հազար դրամ) հազար դրամ):*

*ԿՈՄԻՏԵՆ 2020 թվականի գնումների պլանը սույն թվականի հունվարի 16-ին ժամը 15-14 տեղադրվել է www.gnumner.am հասցեով ինտերնետային կայքում` համաձայն ՀՀ կառավարության 2011թ. փետրվարի 10-ի թիվ 168-Ն որոշման 21-րդ կետի (մինչև յուրաքանչյուր տարվա փետրվարի 1-ը պատվիրատուի ղեկավարը հաստատում է գնումների պլանը և յոթ աշխատանքային օրվա ընթացքում սահմանված կարգով հրապարակում է www.gnumner.am հասցեով ինտերնետային կայքում:*

*Վերադասի կողմից հաստատված չլինելու՝ կնիքի և ստորագրության բացակայության պատճառը հետևյալն է. առաջնորդվել ենք 2017 թվականի ապրիլի 13-ի ՀՀ կառավարության N 390-Ն «Գնումների պլանի ձևը, դրա լրացման, հաստատման և հրապարակման կարգը հաստատելու մասին» որոշմամբ սահմանված հավելված 1-ի ձևաչափով, որտեղ չկան «ստորագրություն» կամ «Կ.Տ» նշումները, ուստի և այդ նշումների բացակայության պատճառով կնիք և ստորագրություն չի դրվել:*

### **Հաշվեքննիչ պալատի մեկնաբանություն** Հաշվեքննության օբյեկտի առարկությունը չի ընդունվում, քանի որ գնումների պլանը պատվիրատուի ղեկավարի կողմից հաստատվում է ստորագրությամբ և կնիքով, կամ էլեկտրոնային թվային ստորագրությամբ, որը հրապարակված պլանի վրա բացակայել է։

**III ԱՌԱՋԱՐԿՈՒԹՅՈՒՆՆԵՐ**

Առաջարկել ԿՈՄԻՏԵ-ին՝

### Ուշադրություն հրավիրել գիտական ամսագրերի և մենագրությունների հրատարակման նախատեսված միջոցների ճշգրիտ, նպատակային և ամբողջական օգտագործման գործընթացների վրա։

1. Քայլեր ձեռնարկել գիտական ենթակառուցվածքների զարգացման և պահպանման ծրագրի բոլոր կատարողների նկատմամբ Կոմիտեի կողմից որևէ հսկողական կամ կազմակերպչական գործառույթ նախատեսելու ուղղությամբ, հակառակ դեպքում տվյալ ծրագրով տրամադրվող ֆինանսավորումը կարող է դարձնել ինքնանպատակ։
2. Ձեռնարկել այնպիսի միջոցներ և հսկողական համակարգեր, որոնցով կվերահսկվեն կնքված պայմանագրերով սհամանված կատարողականների և ներկայացվող հայտերի չափաքանակները՝ թերֆինանսավորման պատճառների բացահայտման համար։
3. Ձեռնարկել այնպիսի միջոցներ, որոնցով կբացառվեն «Գնումների մասին» ՀՀ օրենքի (16.12.2016թ.) և ՀՀ կառավարության 04.05.2017թ.-ի «Գնումների գործընթացի կազմակերպման կարգը հաստատելու և ՀՀ կառավարության 2011 թվականի փետրվարի 10-ի թիվ 168-Ն որոշման ուժը կորցրած ճանաչելու մասին» թիվ 526-Ն որոշման պայմանների և պահանջների չկատարումը։

*Համաձայն «Հաշվեքննիչ պալատի մասին» ՀՀ օրենքի 26-րդ հոդվածի 6-րդ մասի պահանջի` ընթացիկ եզրակացությունը ստանալուց հետո՝ 30 օրվա ընթացքում ՀՀ հաշվեքննիչ պալատին տրամադրել ընթացիկ եզրակացությունում ամրագրված անհամապատասխանության, խեղաթյուրման վերացման, առաջարկությունների իրականացման և ընթացիկ եզրակացության վերաբերյալ այլ գրավոր տեղեկատվություն։*

ՀՀ հաշվեքննիչ պալատի անդամ՝ Ա. Բախչագուլյան

**IV Հ Ա Վ Ե Լ Վ Ա Ծ Ն Ե Ր**

*ՀԱՎԵԼՎԱԾ 1*

|  |  |  |  |  |  |
| --- | --- | --- | --- | --- | --- |
| ԿՈՄԻՏԵ-ի 2020 թվականի առաջին եռամսյակի ամփոփ ֆինանսական ցուցանիշներ | | | | | |
| (հազար դրամ) | | | | | |
| **ԾԲ ծրագիր Միջոցառում Բաժին Խումբ Դաս Ծրագիր Հոդված** | **Հաշվետու ժամանակա-հատվածի պլան** | **Հաշվետու ժամանակա-հատվածի ճշտված պլան** | **Ֆինանսա-վորում** | **Դրամարկ-ղային ծախս** | **Փաստացի ծախս** |
| *(462100) «Ընթացիկ դրամաշնորհներ միջազգային կազմակերպություններին»* | 603,174 | 603,174 | 132,703 | 132,703 | 132,703 |
| *(463700) Ընթացիկ դրամաշնորհներ պետական և համայնքային ոչ առևտրային կազմակերպություններին»* | 898,603 | 898,603 | 885,429 | 885,429 | 874,296 |
| *(463900) «Այլ ընթացիկ դրամաշնորհներ»* | 529,368 | 529,368 | 249,973 | 235,482 | 465,722 |
| **Ընդամենը՝** | **2,031,144,6** | **2,031,144,6** | **1,268,104,7** | **1,253,614.1** | **1.472.721,6** |

***ՀԱՎԵԼՎԱԾ 2***

|  |
| --- |
| **2020 թվականի առաջին եռամսյակի ԿՈՄԻՏԵ - ի դեբիտորական և կրեդիտորական պարտքեր** |
| (հազար դրամ)   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **Պատասխանատու**  **ԾԲ, ծրագիր, Միջոցառում, Ենթածրագիր, Կատարող, Հոդված** | **Դեբիտորական պարտքեր** | | | | | | **Կրեդիտորական պարտքեր** | | | | | | **Ընդամենը տարեսկիզբ** | | **Այդ թվում՝ պետական բյուջեից** | | **Ընդամենը եռամսյակի վերջ** | **Այդ թվում՝ պետական բյուջեից** | **Ընդամենը տարեսկիզբ** | **Այդ թվում՝ պետական բյուջեից** | **Ընդամենը եռամսյակի վերջ** | **Այդ թվում՝ պետական բյուջեից** | | **(1111) «Բարձրագույն և հետբուհական մասնագիտական կրթության ծրագիր»** | **1,165,5** | | **1,165,5** | | **1,653.5** | **1,653.5** | **0,0** | **0,0** | **153,3** | **153,3** | | (1111-12003)  *«Ասպիրանտական և դոկտորանտական կրթաթոշակներ»*  (09040202) ՊԵՏԳԻՏԿՈՄ  **(472700)**  ***«*Կրթական, մշակութային և սպորտային նպաստներ բյուջեից*»*** | **195,0** | | **195,0** | | **195,0** | **195,0** | **0,0** | **0,0** | **100,0** | **100,0** | | (1111-12006)  *«Հետբուհական մասնագիտական կրթության գծով նպաստների տրամադրում գիտակրթական հաստատություններում»*  (09040201) ՊԵՏԳԻՏԿՈՄ  **(472900)**  ***«*Այլ նպաստներ բյուջեից*»*** | **970,5** | | **970,5** | | **1,458.5** | **1,458.5** | **0,0** | **0,0** | **53,3** | **53,3** | | **(1162) «Գիտական և գիտատեխնիկական հետազոտությունների ծրագիր»** | **568,759.7** | | **568,759.7** | | **441,104.0** | **441,104.0** | **0.0** | **0.0** | **91,825.5** | **91,825.5** | | (1162-11001)  *«Գիտության բնագավառի պետական քաղաքականության մշակման, ծրագրերի համակարգման և մոնիտորինգի ծառայություններ»*  (09080101) ՊԵՏԳԻՏԿՈՄ  **(411100)**  ***«*Աշխատողների աշխատավարձեր և հավելավճարներ*»*** | **0,0** | | **0,0** | | **0,0** | **0,0** | **0,0** | **0,0** | **20205.2** | **20205.2** | | (1162-11002)  *«Գիտական ենթակառուցվածքի արդիականացում»*  (01040102) ՊԵՏԳԻՏԿՈՄ | | **568,759.7** | | **568,759.7** | **441,104.0** | **441,104.0** | **0.0** | **0.0** | **91,825.5** | **91,825.5** | | **(463500) *«* Այլ ընթացիկ դրամաշնորհներ համայնքներին*»*** | | **373.7** | | **373.7** | **0.0** | **0.0** | **0.0** | **0.0** | **0.0** | **0.0** | | **(463500) *«* Այլ ընթացիկ դրամաշնորհներ համայնքներին*»*** | | **22,871.9** | | **22,871.9** | **37,083.6** | **37,083.6** | **0.0** | **0.0** | **3,079.2** | **3,079.2** | | **(463900) *«* Այլ ընթացիկ դրամաշնորհներ*»*** | | **545,514.1** | | **545,514.1** | **404,020.4** | **404,020.4** | **0.0** | **0.0** | **88,746.3** | **88,746.3** | |
| *ՀԱՎԵԼՎԱԾ 3*   |  | | --- | | 2020 թվականի առաջին եռամսյակի ԿՈՄԻՏԵի կողմից կնքված պայմանագրեր  Հաշվի անվանումը**՝ *(01040102) «Գիտական գործունեության ենթակառուցվածքների պահպանում և զարգացում»*** |   (ՀՀ դրամ)   |  |  |  |  |  |  |  |  | | --- | --- | --- | --- | --- | --- | --- | --- | | Թիվ | Պայմանագրի | | | **Ստացողի անվանումը** | **Պայմանա-գրի գումարը** | **Վճարված գումար** | **Պայմա-նագրի մնացորդ** | | **Հիմնական համարը** | **Սկիզբ** | **Ավարտ** | | 1 | **15.10.2020** | **30.01.2020** | **25.12.2020** | *§Ð³Û³ëï³ÝÇ ³½·³ÛÇÝ ³·ñ³ñ³ÛÇÝ Ñ³Ù³Éë³ñ³*Ý¦ ÑÇÙÝ³¹ñ³Ù | **121,165,700.0** | **18,383,960.0** | **102,781,740.0** | | 2 | **07.10.2020** | **03.02.1920** | **25.12.1920** | §ºñ¨³ÝÇ ×³ñï³ñ³å»ïáõÃÛ³Ý ¨ ßÇÝ³ñ³ñáõÃÛ³Ý å»ï³Ï³Ý Ñ³Ù³Éë³ñ³Ý¦ ÑÇÙÝ³¹ñ³Ù | **126,691,900.0** | **25,338,200.0** | **101,353,700.0** | | **3** | **04.10.2020** | **03.02.1920** | **25.12.1920** | §Ð³Û³ëï³ÝÇ ³½·³ÛÇÝ åáÉÇï»ËÝÇÏ³Ï³Ý Ñ³Ù³Éë³ñ³Ý¦ ÑÇÙÝ³¹ñ³Ù | **72,899,600.0** | **11,500,000.0** | **61,399,600.0** | | **4** | **3-2/i** | **30.01.1920** | **25.12.1920** | §ä³ïÙ³Ùß³ÏáõÃ³ÛÇÝ Å³é³Ý·áõÃÛáõÝ ·Çï³Ñ»ï³½áï³Ï³Ý Ï»ÝïñáÝ¦ äà²Î | **47,112,400.0** | **9,422,500.0** | **37,689,900.0** | | **5** |  | **30.01.1920** | **25.12.1920** | Ð³Û³·ÇïáõÃÛ³Ý ÑÇÙÝ³¹ñ³Ù | **58,853,000.0** | **9,213,600.0** | **49,639,400.0** | | **6** | **8-9/i** | **31.01.1920** | **25.12.1920** | §êÝÝ¹³ÙÃ»ñùÇ ³Ýíï³Ý·áõÃÛ³Ý áÉáñïÇ éëÏ»ñÇ ·Ý³Ñ³ïÙ³Ý ¨ í»ñÉáõÍáõÃÛ³Ý ·իï³Ï³Ý Ï»ÝïñáÝ¦ ö´À | **42,059,100.0** | **8,393,100.0** | **33,666,000.0** | | **7** | **3-4/i** | **30.01.1920** | **25.12.1920** | §ä³ïÙ³Ùß³ÏáõÛÃ³ÛÇÝ ³ñ·»Éáó-Ã³Ý·³ñ³ÝÝ»ñÇ ¨ å³ïÙ³Ï³Ý ÙÇç³í³ÛñÇ å³Ñå³ÝáõÃÛ³Ý Í³é³ÛáõÃÛáõÝ¦ äà²Î | **72,107,800.0** | **6,959,790.0** | **65,148,010.0** | | **8** | **10-5/i** | **03.02.1920** | **25.12.1920** | §Ê. ²µáíÛ³ÝÇ ³Ýí³Ý Ñ³ÛÏ³Ï³Ý å»ï³Ï³Ý  Ù³ÝÏ³í³ñÅ³Ï³Ý Ñ³Ù³Éë³ñ³Ý¦ հÇÙÝ³¹ñ³Ù | **37,071,500.0** | **6,237,100.0** | **30,834,400.0** | | **9** | **6-18/i** | **30.01.1920** | **25.12.1920** | ÐÐ ²Ü §ÐÇí³Ý¹áõÃÛáõÝÝ»ñÇ í»ñ³ÑëÏÙ³ն ¨ Ï³ÝË³ñ·»ÉÙ³Ý ³½·³ÛÇÝ Ï»ÝïñáÝ¦ äà²Î | **33,405,100.0** | **6,120,600.0** | **27,284,500.0** | | **10** | **10-11/i** | **30.01.1920** | **25.12.1920** | §´ÅßÏ³Ï»Ýë³µ³Ý³Ï³Ý ÙÇç³½·³ÛÇÝ Ñ»ïµáõÑ³Ï³Ý áõëáõÙÝ³Ï³Ý Ï»ÝïñáÝ¦ äà²Î | **28,830,900.0** | **5,766,100.0** | **23,064,800.0** | | **11** | **8-10/i** | **30.01.1920** | **25.12.1920** | §´³Ýç³ñ³µáëï³Ý³ÛÇÝ ¨ ï»ËÝÇÏ³Ï³Ý Ùß³Ï³µáõÛë»ñÇ ·Çï³Ï³Ý Ï»ÝïñáÝ¦äà²Î | **29,427,300.0** | **5,440,000.0** | **23,987,300.0** | | **12** | **1-8/i** | **30.01.1920** | **25.12.1920** | ÆÝýáñÙ³ïÇÏ³ÛÇ ¨ ³íïáÙ³ï³óÙ³Ý åñáµÉ»ÙÝ»ñÇ ÇÝëïÇïáõï äà²Î | **22,159,500.0** | **4,431,900.0** | **17,727,600.0** | | **13** | **10-2/i** | **30.01.1920** | **25.12.1920** | §èáõë-Ð³ÛÏ³Ï³Ý (êÉ³íáÝ³Ï³Ý) å»ï³Ï³Ý   Ñ³Ù³Éë³ñ³Ý¦ å»ï³Ï³Ý áõëáõÙÝ³Ï³Ý Ñ³ëï³ïáõÃÛáõÝ | **22,216,200.0** | **3,738,000.0** | **18,478,200.0** | | **14** | **8-7/i** | **31.01.1920** | **25.12.1920** | §ºñÏñ³·áñÍáõÃÛ³Ý ·Çï³Ï³Ý Ï»ÝïñáÝ¦ ö´À | **17,886,000.0** | **3,577,200.0** | **14,308,800.0** | | **15** |  | **30.01.1920** | **25.12.1920** | ÆÎð²Üºî | **17,762,900.0** | **3,500,000.0** | **14,262,900.0** | | **16** | **12-2/i** | **31.01.1920** | **25.12.1920** | §êñï³µ³ÝáõÃÛ³Ý ·Çï³Ñ»ï³½áï³Ï³Ý ÇÝëï իïáõï¦ ö´À | **17,318,700.0** | **3,258,624.0** | **14,060,076.0** | | **17** | **6-7/i** | **30.01.1920** | **25.12.1920** | §è. ÚáÉÛ³ÝÇ ³Ýí³Ý ³ñÛáõÝ³µ³Ý³Ï³Ý Ï»ÝïñáÝ¦ ö´À | **15,210,600.0** | **3,042,000.0** | **12,168,600.0** | | **18** | **10-6/i** | **30.01.1920** | **25.12.1920** | §ºñ¨³ÝÇ å»ï³Ï³Ý ïÝï»ë³·Çï³Ï³Ý Ñ³Ù³Éë³ñ³Ý¦ äà²Î | **36,798,100.0** | **2,837,559.0** | **33,960,541.0** | | **19** | **11-41/i** | **30.01.1920** | **25.12.1920** | §ÐÐ å»ï³Ï³Ý Ï³é³í³ñÙ³Ý ³Ï³¹»ÙÇ³¦ äà²Î | **2,476,220** | **2,476,219.0** | **1.0** | | **20** | **N 2** | **28.02.1920** | **25.12.1920** | È¨áÝ Ø³ñ¹áÛ³Ý | **2,000,000.0** | **2,000,000.0** | **0.0** | | **21** | **N-Ð¶-01-20** | **10.02.1920** | **25.12.1920** | §ºñ¨³ÝÇ å»ï³Ï³Ý Ñ³Ù³Éë³ñ³Ý¦ ÑÇÙÝ³¹ñ³Ù | **10,000,000.0** | **2,000,000.0** | **8,000,000.0** | | **22** | **ACH-01/20/Øç** | **05.07.2019** | **25.12.1920** | §². Ü³½³ñáíÇ ³Ýí³Ý »ñÏñ³ýÇ½ÇÏ³ÛÇ ¨  ÇÝÅ»Ý»ñ³ÛÇÝ ë»ÛëÙ³µ³ÝáõÃÛ³Ý իÝëïÇïáւï¦ äà²Î | **9,762,400.0** | **1,952,400.0** | **7,810,000.0** | | **24** | **6-17/i** | **30.01.1920** | **25.12.1920** | §ìÝ³ëí³Íù³µ³ÝáõÃÛ³Ý ¨ ûñÃáå»¹Ç³ÛÇ ·Çï³Ï³Ý Ï»ÝïñáÝ¦ ö´À | **11,402,900.0** | **1,783,900.0** | **9,619,000.0** | | **25** | **6-2/i** | **30.01.1920** | **25.12.1920** | §²Ï³¹»ÙÇÏáë ê.²í¹³Éµ»ÏÛ³ÝÇ ³Ýí ³éáÕ³å³ÑáõÃÛ³Ý ³½·³ÛÇÝ ÇÝëïÇïáõï¦ ö´À | **1,680,000.0** | **1,680,000.0** | **0.0** | | **26** | **Ðè18-01** | **30.01.1920** | **25.12.1920** | §¾ÏáÉá·áÝááëý»ñ³ÛÇÝ Ñ»ï³½áïáõÃÛáõÝÝ»ñÇ Ï»ÝïñáÝ¦ äà²Î | **9,316,400.0** | **1,474,000.0** | **7,842,400.0** | | **27** | **6-11/i** | **30.01.1920** | **25.12.1920** | ²Ü §²Ûñí³Íù³µ³ÝáõÃÛ³Ý ³½·³ÛÇÝ Ï»Ýïñáն¦ ö´À | **4,800,000,0** | **1,371,800,0** | **3,428,200** | | **28** | **Ðè18-15** | **30.01.1920** | **25.12.1920** | §². Æ. ²ÉÇË³ÝÛ³ÝÇ ³Ýí. ³½·³ÛÇÝ ·Çï³Ï³Ý É³µáñ³ïáñÇ³¦ ÑÇÙÝ³¹ñ³Ù | **1,400,000.0** | **1,400,000.0** | **0.0** | | **29** | **Ð/´-1/19-20-21** | **30.01.1920** | **25.12.1920** | §Î»Ý¹³Ý³µ³ÝáõÃÛ³Ý ¨ ÑÇ¹ñá¿ÏáÉá·Ç³ÛÇ   ·Çï³Ï³Ý Ï»ÝïñáÝ¦ äà²Î | **5,400,000.0** | **1,300,000.0** | **4,100,000.0** | | **30** | **N 1** | **28.02.1920** | **25.12.1920** | Ð³ÛáóÛ³Ý ê³ñ·Çë | **1,298,701.0** | **1,298,701.0** | **0.0** | | **31** | **Ðè18-13** | **30.01.1920** | **25.12.1920** | §üÇ½ÇÏ³ÛÇ ÏÇñ³é³Ï³Ý åñáµÉ»ÙÝ»ñÇ ÇÝëïÇïáõï¦  äà²Î | **1,260,000.0** | **1,260,000.0** | **0.0** | |